Bomdreigement by gewilde JHB-winkelsentrumClearwater Mall is ontruim. Foto: ER24 Die gewilde Clearwater Mall in Roodepoort, Johannesburg, is Maandagoggend ontruim nadat ŉ bomdreigement ontvang is. “Ons kan bevestig dat daar ŉ bomdreigement by Clearwater Mall is,” het Russel Meiring woordvoerder van ER24, gesê. “Die winkelsentrum is ontruim weens die bedreiging.” Kol. Noxolo Kweza, polisiewoordvoerder, het gesê die polisie se bomeenheid en honde-eenheid is op die toneel. “Ons kan nog nie bevestig of die dreigement waar is nie. Die polisie het ŉ anonieme wenk ontvang dat daar ŉ bom is, en stel ondersoek in,” het sy gesê.